Tänases "Pöördepunktis"...
Olin jõudnud oma karjääri ja teenistusega punkti,
kus tundsin end üldse mitte elusana.
Olin nii vaimselt kui emotsionaalselt surnud.
PÖÖRDEPUNKT
Tere tulemast vaatama "Pöördepunkti"!
Meil on palju varuks te jaoks, nii et seadke end valmis!
Kui olete kunagigi rannas käinud,
olete kindlasti lasknud ka liival voolata oma sõrmede vahelt.
Kujutage ette, et loeksite kokku iga liivatera.
See võtaks terve igaviku.
Kathy Edwards aitab meil mõelda Loojale,
kelle mõtted me suhtes on suuremad, kui suudame eales ettegi kujutada.
Oled sa kunagi mõelnud selle üle, kas Jumal mõtleb su peale?
Piibel vastab sellele küsimusele.
Kõik, mida vaid tegema pead, on minema randa,
et näha seda vastust seal.
Esimene asi, mida randa minnes näed, on lained.
Piibel ütleb, et Jumal on võimsam, kui merelained.
Samas ei vasta need lained küsimusele,
kas Jumal ka mõtleb su peale?
Ainus teine asi rannas on liiv.
Rohkelt ja rohkelt liiva.
Kui tahad teada, kas Jumal mõtleb su peale,
pead tõstma oma pilgu lainetelt ja vaatama liiva peale,
et leida sealt oma vastus.
Mida see liiv sulle ütleb?
Psalmid 139:18 on öeldud,
et Jumala mõtteid su kohta on rohkem, kui liivateri.
Piibel ütleb, et Jumal mõtleb su peale rohkem,
kui rannas on liiva.
Vaata kõike seda liiva!
See tähendab, et Jumal mõtleb su peale pidevalt.
Seega, kui tunned, et keegi ei hooli sinust,
tea, et su taevane Isa mõtleb su peale palju
ja Ta mõtteid su suhtes on nii palju, et sa ei suudaks neid kokkugi lugeda.
Sest neid on arvuliselt rohkem, kui liiva rannas
ja see on juba midagi, millele mõelda!
Kui trööstiv teada, et me taevane Isa mõtleb pidevalt me peale.
Tal on head mõtted me suhtes ja neid on rohkem, kui liiva.
Järgmisena külastab Efrem Graham ootamatuid paiku
koos ülistusjuhi Anthony Evans'iga.
Anthony kasvas üles pastori pojana Dallases, Texases
ega oleks kunagi arvanud, et ta hääl viib teda otse Hollywoodi.
Vaadake.
Olen näinud pimedust purunemas valguse ees
Olen näinud rõõmu tõusmas esile peale ööd
Tahan seda uuesti näha
Mu esimese singli nimi on "Näha Sind taas" ("See You Again").
Mu sõber Kristen Nordhoff kirjutas selle laulu.
Ta on kirjutanud mitmeid teisigi imelisi laule.
Nii rääkisime kord pastori lapseks olemisest
ja sellest, et ma ei taha elada vaid sellest,
mida Jumal on vaid minevikus teinud.
Ma muudkui rääkisin sellest, viidates aga minevikus toimunule,
kuid ütlesin samas, et tahan kogeda värsket Jumala liikumist oma elus.
Ta ütles: "Kirjutasin just laulu "Näha Sind taas"
ja see on just see."
"Olen näinud sind pööramas pisaraid naeruks
ja taastamas mu rõõmu,
kuid tahan näha seda taas.
Ma ei taha rääkida vaid vanadest asjadest."
Laulu refrään aga võtab sisuliselt kogu laulu kokku.
"Mäletame kõiki suuri asju, mida oled teinud,
aga usume, et suuremad asjad on veel ootel."
See on kogu selle laulu tuum.
Mu igatsus on, et Jumal teeks enamat
ja ma kutsun oma publikut üles paluma Temalt seda sama.
Jumal on alati ustav kohtuma sinuga, kui vaid seda palud.
Tahan näha seda taas
Mu uus album "Tagasi ellu" tugineb kolmele asjale -
aususele, haavatavusele ja läbipaistvusele
ja sellele, kuidas need kolm asja on toonud mind tagasi ellu.
Olin jõudnud oma karjääri ja teenistusega punkti,
kus ma ei tundnud end enam elusana.
Olin nii vaimselt kui emotsionaalselt surnud.
Samas aga jõudnud omadega punkti, kus teadsin,
kuidas öelda lavale minnes õigeid asju ja laulda õigeid laule.
Kuid see polnud hea tunne.
Selline kunstlik vaimne ja emotsionaalne elu
pole tõeline elu ja elamine.
Mulle meeldivad ausad sõnad.
Olen elus nii palju teeselnud ja mulle ei meeldi see üldse.
Täielik ajaraiskamine.
Andsime nii vokaalselt kui muusikaliselt maksimumi,
kuid tegime seda ka sisu poolest.
Ma ei taha, et keegi ütleks lihtsalt: "Oo, see on tore laul",
vaid et see puudutaks nende südant.
Kui ma tahaks kellegi kõrvu või hinge paitada,
teeksin hoopis teistsugust muusikat.
Minu jaoks pole edukus see, et müün rohkelt albumeid
ja mul on saalitäis kuulajaid.
Minu jaoks on edukus see, kui kogen rahu.
Sest hittide mängimise- ja ringi tuuritamisega ei osta rahu.
Tahame näha Sind taas
See laul räägib elumuutusest, mida kogesin
ja mida tahaksin ka oma kuulajatega jagada.
Usuelu elamine on tõeline seiklus ja ma ei vahetaks seda millegi vastu.
Peale pausi liitub minuga
auhindu võitnud raadiosaatejuht ja motivatsioonikõneleja,
mistõttu jääge meiega.
PÖÖRDEPUNKT
"Tõesti, tõesti, ma ütlen teile,
kui nisuiva ei lange maasse ega sure,
siis see jääb üksi,
aga kui see sureb, siis see kannab palju vilja.
Kes oma elu armastab, see kaotab selle,
ja kes oma elu vihkab selles maailmas,
see hoiab selle igaveseks eluks." Johannese 12:24-25
Te pöördepunkti kogemus ei pea lõppema selle saatega.
Järgige meid ka oma lemmik sotsiaalmeedia kanalis.
PÖÖRDEPUNKT
Tere tulemast tagasi!
Tema hääl on kõlanud läbi saadete üle kogu maailma.
Teda nimetati "Raadio ikooniks" ja parimaks meediaala töötajaks.
Vaatamata suurele tööalasele edule,
on tema suurimaks saavutuseks siiski tema MTÜ ja selle tegevus.
Nende missiooniks on toita aastas üle 1000 inimese
ja nad elavad deviisi all:
"Oleme õnnistatud, et olla õnnistuseks."
Tere tulemast Frankie Wilson!
Aitäh, et liitusite meiega. - Suur tänu kutsumast.
Tore olla siin.
Olete mees, kes on harjunud eduga
nii saadete tegemise vallas, kui meediamaastikul.
Olete võitnud suuri ja olulisi auhindu, sh Stellar autasu.
Ma ei pane seda küll pahaks, kuigi aastal, mil selle võitsite,
hoidsin pöialt Donnie McClurkin Show võidule,
mida Inglismaal olles vaatan.
See on erakordne saade. "Hurraa!" onu Donniele!
Kuid siin te olete,
olles veelgi enam tuntud näljaste toitmise teenistuse poolest.
Mis pani teid just sellise töö kasuks otsustama?
Olete ju suur ja tähtis inimene, kes võinuks teha, mida iganes.
Kõik need andmisprojektid said alguse millestki,
mida tegin koos parimate sõprade- ja nende naistega.
Me organisatsiooni nimi oli Sosistavad kajad.
Tahtsime lihtsalt pakkuda inimestele võimalust
toita inimesi, keda nad ei tunne.
See kõik oli väga hea,
aga samas kogesin Jumala kutset jätkata seda tööd omal käel.
Me ei aidanud vaid vaeseid, aga pidevalt hädas olevaid inimesi.
Õppisin selle kõige käigus seda, et vajadusel pole üht kindlat nägu.
Nii ei saa inimeste vajadusi hinnata nende väljanägemise põhjal.
On inimesi, kes näevad sama head välja, kui mina, aga...
Te räägite inimestest USA's ja mitte kusagil Aafrikas.
USA's aga ju...
Vajadusi on ju kõikjal!
Nõnda nagu ka võitlusi,
mis puudutavad inimesi üle kogu maailma.
Nii õppisingi, et vajadusel pole mingit kindlat nägu
ja nii peame looma inimestele võimaluse
tunda end mugavalt just sellistena nagu nad on,
kogedes abi ja tuge.
Kuid mitte vaid seda.
Tahtsime säilitada nende väärikuse
ja lasta neil kogeda seda omaenda kodus.
Nii alustasime
tänupüha õhtusöökide väljajagamisega.
Andsime linnarahvale võimaluse koguda raha ja tuua kokku toitu,
et panna kokku täismahus abipakid, kus oli sees terve kalkun
ja palju muud, mis kuulub tänupüha õhtusöögi juurde.
Ja siis me viisime need pakid inimestele,
koos kirjaga, mis ütles: "Jumal pani te kellegi südamele
ja nii tegutseme Tema nimel, et kinkida teile see toidukott."
Tore oleks kuulda inimeste tagasisidet sellele,
aga kui mõtlete sellele, kust te ise tulete...
Enamus inimesi näeb teis vaid staari, kes naudib oma elu,
aga mis on olnud need konarused te enda teel,
mis on innustanud teid toitma inimesi selliselt
ja sirutuma nendeni, kes on katki, kuigi väliselt on kõik nagu korras?
Millised konarused te enda teekonnal on viinud selle kõigeni?
Logistika on alati valupunktiks, kui selliseid asju korraldad.
Teine suur asi
on aidata inimestel mõista,
et nad ei pea olema nähtaval, et olla õnnistuseks.
Me aitame sageli teisi seetõttu, et see tekitab meis endis hea tunde.
Me tahame teisi aidates olla nähtavad, sest see tekitab meis hea tunde.
Kuid heategevus on siiski seotud eesmärgiga, miks sa midagi teed
ja miks kedagi aitad.
Nii et me järgime deviisi:
"Oleme õnnistatud, et olla õnnistuseks",
aga samas ka:
"Aitame märkamatult, et Jumal saaks au avalikult."
Seetõttu saavadki need inimesed hoopis kirja,
kus on soovitus jagada teistega, mida Jumal on nende heaks teinud.
Siin te olete, töötades Jumala saadikuna,
et leevendada inimeste valu.
Kus aga oli valu te enda teekonnal,
mis pani teid peatuma ja ütlema: "Issand,
tahan aidata leevendada kellegi teise valu."
Ütleksin nii, et vaadates tõtt mõne vajadusega...
Olen ikka inimestele öelnud:
"Magad raudselt maha selle, mida sa ei otsi ega vaata."
Samas leiad raudselt selle, mida otsid.
Kui sa ei vaevu vaatama sügavamale kellegi elus toimuvasse,
magad selle enamus juhtudel ka 100% maha.
Kui aga oled kohal ja pöörad tähelepanu
oma kaasinimesele ja sõbrale,
märkad ka, et alati on võimalus midagi teha
ja sageli see on just see, mida Jumal meilt ootab.
Seda, et avaksime oma silmad ja märkaksime,
sest vajadusi me ümber on kõikjal.
Teil on kindlasti olnud palju võimalusi minna gospel žanrilt,
mis puudutab üsnagi väikest turgu,
üle enam tulusamale turule meediamaastikul.
Miks te pole seda siis teinud,
kuigi tean, et olete kindlasti pakkumisi saanud?
Eks see ole ikka nii,
et meile meeldib omada raha, mõjuvõimu ja austust.
Me nimetame seda eduks.
Minu arusaamist mööda peitub aga tõeline edu rahuldustundes
mis pole leitav materiaalsetes asjades.
See on miski, mis tuleb seest poolt.
Üks asi, mis on kindel ja mis on meiega ning meie sees,
on Jumal.
Igal ajal.
Nii et, mis iganes hoiab mind kõige enam Jumala ligi,
pakub mulle ka seesmist rahuldust.
Nii et tehes kõiki neid asju
kui Jumala armu pikendusena inimeste suhtes,
kogen seda armastust ka ise
ja see on miski, mida ükski teine asi pole mulle pakkunud.
Seetõttu olengi seal, kus ma olen.
Rääkige veidi ka oma raadiotööst.
Nagu juba varem öeldud - te saated jõuavad üle maailma,
sh Lõuna-Aafrikasse.
Peab küll tõdema, et Inglismaale mitte,
mida ma ei pea teie vastu,
aga rääkige veidi oma raadiosaatest.
Töötan selle kallal,
aga olen õppinud jumalariigi töö kohta oma vanaisa jälgides,
kelleks on piiskop James Feltus
ja kellel on kogudusi nii Londonis, Johannesburgis, Guyanas,
Jamaical ja ka Ameerikas.
Nii et nägin teda juba lapsena tegemas jumalariigi tööd.
Mu raadiosaate nimi on
"Evangeeliumi sisemus" ("Inside Gospel"),
mis on võitnud ka Stellari auhinna lisaks mitmele muule.
Oleme koondanud ühe sõnumi alla erinevad muusika žanrid,
mis kõik räägivad Jeesusest.
Meil on traditsioonilist gospelit, kristlikku hiphopi,
kaasaegset kristlikku muusikat, luulet, uudiseid, intervjuusid.
Kõik koondunud ühe katuse alla.
See on avanud palju võimalusi, tänu millele käin nüüd ka kõnelemas.
Rääkides te kõnelemistest...
Te pole lihtsalt kõneleja,
vaid te tungite inimeste kogemuste südamikku,
tuues need esile
ja õhutades neid seeläbi püüdlema unistuste täitumise poole.
Kuidas te selleni jõudsite ja milliseid tulemusi olete näinud?
Hea küsimus.
Kõik, millest räägin, tugineb paljuski mu oma kogemustele
ja ilmutusele, mille Jumal on mulle andnud.
Meile on näiteks sünnist saati räägitud,
millised me peaks olema ja mida tegema.
Mis on õige ja mis vale.
Samas peaksime mingi hetk
hakkama ise oma tegude üle otsustama.
Paljud aga ei tee seda
ja nii nad on endiselt selles protsessis,
luues kui teatud tegelaskuju ja elades selle järgi.
Kuid nii ei ole nad nemad ise
ega ela välja seda elu, mida Jumal on nende jaoks plaaninud.
Nii õpetangi inimesi, kuidas vastutada ise oma tegude eest
ja teha seda, mida Jumal on andnud sulle teha,
et võiksid kogeda elus midagi uut või võimalikult ideaalset.
Suur tänu, et olite täna meiega! - Aitäh ja õnnistusi teile!
Peale pausi - kujutage ette pööraselt armumist
sarimõrtsukasse.
Jääge meiega, et saada teada, kuidas see üldse juhtus.
Ta tunnistas mulle, et on varem vanglas olnud,
aga seda valesüüdistuse tõttu.
Lükkasin selle info kõrvale, sest igatsus olla kellegagi oli suurem.
PÖÖRDEPUNKT
"Eks te tea, et kelle kuulekusse teie end loovutate orjaks,
kelle sõna te kuulate, selle orjad te olete -
olgu patu orjad surmaks või kuulekuse orjad õiguseks!
Sest patu palk on surm,
aga Jumala armuand on igavene elu Kristuses Jeesuses, meie Issandas."
PÖÖRDEPUNKT
Tere tulemast tagasi!
Inetu, ebakindel, mittesoovitud.
Need olid sõnad, mille saatel Octavia elas.
Lapsena kogetud seksuaalne kuritarvitamine
õpetas talle, et ta pole mitte keegi.
Peale mitmeid läbikukkunud suhteid oli ta enesehinnang nii madal,
et ta pühendas end lõpuks mehele, kes osutus sarimõrtsukaks.
See pani mind tundma, et olen keegi.
Reklaamides ja ajakirjades olemine.
Octavia Standley oli modelliks ühtedele suurimatele moebrändidele,
kuid eemal lavalaudadelt, prožektoritest ja kaameratest,
ei suutnud ta uskuda,
et ta on see ilus naine, kelleks teised teda pidasid.
Vaatasin peeglisse
ja sõna otseses mõttes kraapisin endalt meigi pealt.
Pidasin end koledaks ega mõistnud,
miks nad peavad mind imeliseks ja ilusaks.
Seda seetõttu, et Octavia varjas teda hävitavat saladust.
Ajal, mil ta oli 3-5-aastane,
kuritarvitasid kolm ta pereliiget teda seksuaalselt ära.
Octavia õppis varajama sellest lähtuvat tõde ja valu.
Olin nii katki ja tundsin end täiega koledana.
Tundsin end ebakindlana ja mittesoovituna.
Ta tundis, et Jumal ei armasta teda
ja süüdistas Jumalat oma kuritarvitamises.
"Miks minuga nii juhtus? Kas mul on midagi viga?"
Kuidas on võimalik olla armastatud vaid selle läbi,
et sind puudutatakse?
Octavia võttis oma lapsepõlve saladused ja ebakindluse
teismeikka ja ülikooli kaasa.
Ta hakkas kohtuma ühe vanema mehega,
kaotades talle oma süütuse, kui too teda ühel õhtul vägistas.
Octavia eemaldus seepeale Jumalast veelgi.
"Kui Sa minust hooliks,
ei laseks sa kellelgi mind selliselt puutuda."
"Sulle lihtsalt meeldib näha mind kannatamas."
See on see, kuidas Jumala suhtes tundsin.
Octavia oli selleks ajaks alustanud modelli tööga,
tarbides ka kanepit, pidutsedes ja elades litsakat eluviisi.
Kui ma poleks andnud end kellelegi, poleks ma inimestele meeldinud.
Arvasin, et vajan kellegi puudutust tundmaks end ilusana.
Samas, kui mind siis puudutati, vihkasin seda.
Octavia jättis kooli pooleli ja elas selliselt veel 5 aastat.
Ta jäi ka lapseootele ja sai poja.
Seejärel kohtus ta ühe mehega, kellega ka abiellus ja sai kaks last.
Ühtlasi käisid nad kirikus koos.
Octavia koges esimest korda elus, et kõik läheb hästi.
Mu suhe Jumalaga paranes, kuigi polnud täiuslik.
Tundsin samas, et äkki Ta siiski kuuleb mind
ja võib-olla ma polegi kohutav.
Samas oli Olivial siiski raske uskuda, et Jumal teda armastab.
Nii et kui ta abielu purunes, süüdistas ta taas Jumalat selles valus.
Vaadates oma last, tundsin, et Jumal armastab mind.
Samas peeglisse vaadates tundsin, et mitte.
Eriti peale abielulahutust.
Üksikemaks olemine ja läbikukkumise tunne
viisid Octavia veelgi suuremasse meeleheitesse.
See viis mind punkti, kus tahtsin teha enesetappu.
Ma ka üritasin,
süües sisse suure hulga tablette ja juues alkoholi peale,
aga ma...
ärkasin kõigest peavaluga.
Sest Jumala meelest polnud veel mu aeg minna.
Octavia mõistis, et peab hoolitsema oma laste eest.
Ta jätkas modellindusega ja töötas ka kiirabis parameedikuna.
Ühtlasi püüdis ta kogeda taas tunnet, mida tundis abielus olles.
Nii hakkaski ta käima mehega, keda ta nimetas TJ'ks.
Isegi, et mees oli rääkinud talle oma tumedast minevikust.
Ta tunnistas, et on olnud vangis, aga seda valesüüdistuste tõttu.
Igatsusest olla kellegagi, tõrjusin selle mõtte eemale.
Peagi aga selgus,
et mees oli rohkem huvitatud seksist, kui abielust.
Kartes meest kaotada, andis Octavia sellele järgi.
Ühtlasi lõpetas ta kirikus käimise.
Mõni kuu hiljem aga teadis ta, et ta elu peab muutuma.
See asi pidi lõppema. See oli kohutav.
Teadsin ise ka, et ei peaks selliselt elama.
Ta läks kaks nädalat hiljem reedeõhtusele jumalateenistusele.
Palusin Jumalalt kõige pärast andeks.
See polnud isegi lihtsalt "Palun vabandust!",
vaid tundsin, et pean kõik Ta ees välja valama.
Jumal polnud mind kunagi hüljanud.
Mina hülgasin hoopis Tema, arvates, et Tema on hüljanud minu.
See oli esimene kord mu elus,
mil võtsin vastu Ta armastuse ja andestuse.
Nii et see oli mu elu esimene päästehetk.
See oli elumuutev,
sest ma ei tunne end enam väärtusetuna.
Otsekui lootuskiir süttis põlema
ja ma tundsin, et mul on lootust nii eluks kui tulevikuks.
Kogesin, et Jumal pole kaugel, vaid väga ligi.
Kogesin, et olen armastatud ja mis veelgi enam - andeks saanud.
Paar päeva hiljem tuli peika ta juurde järjekordse sooviga seksida,
kuid Octavia keeldus.
Palusin ta käest andeks ja ta astus sammu tagasi.
Palusin kogu selle aja Jumalat, et ta läheks lihtsalt ära.
Panin ukse kinni ja teadsin, et Jumal on säästnud mind millestki.
Octavia hakkas järgneva aasta jooksul tervenema oma minevikust,
õppides usaldama Jumalat.
Kuniks ühel päeval ta mõistis,
kui palju Jumal on tegelikult ta heaks teinud.
Octavia sai uudistest teada, et ta endine peika, TJ,
oli peetud kinni ühe naise vägistamise eest
ja kolme naise tapmise eest.
Ta oli ühe neist tapnud peagi peale seda,
kui Octavia oli palunud tal lahkuda.
Mees mõisteti eluks ajaks vangi ilma võimaluseta eales vabaneda.
Tänasin Jumalat kogu südamest,
sest mõistsin, et see võinuks ka olla mina.
Octavia suutis lõpuks usaldada Jumalat
ja uskuda seda, kui Jumal ütles, et ta on ilus
Näen täna naist, kel on saatus.
Ma ei näe end enam läbi oma mineviku ja paljude suhete.
Ma pole enam kanepi suitsetaja, võrgutaja, manipuleerija ega valetaja.
Ma olen jumalanaine, kes on leidnud, et Jumal on päris.
Octavia läks tagasi ülikooli ja ka lõpetas selle.
Ühtlasi abiellus ta Deaniga,
kellega koos nad on pastoriteks ühele rahvusvahelisele kogudusele
Kansas Citys, Missouris.
Octavia on kirjutanud ka mitmeid raamatuid.
Sh "Käisin sarimõrvariga".
Need aitavad teistel naistel terveneda valusast minevikust,
et elada samuti Jeesuses külluslikku elu.
Andes kõik üle Jumalale
ja lastes Tal kõrvaldada kõik, mis oli mõeldud su hävitamiseks,
paneb ta su tagasi sinu jaoks määratud rajale
ja sa saad viia täide kõik selle, milleks Jumal on sind määranud.
Inimlik armastus võib olla pime, aga Jumala armastus mitte.
Ta päästis Octavia täielikust hävingust.
Piibel ütleb, et inimese silmis võib ju mõni tee näida õige,
aga lõppeks on see surmatee.
Ehk maadled sinagi oma väärtuse leidmisega.
Ära lase ühelgi mehel määrata oma väärust,
sest vaid Jumal saab seda teha.
Ta peab sind ilusaks, väärtuslikuks ja armastatuks.
Kui oled valmis seda vastu võtma, siis palvetame üheskoos.
Palve on lihtne kõne Jumalaga, mistõttu palu minu järel:
Issand Jeesus,
vajan seda ilu ja armastust oma ellu, millest olen kuulnud.
Tunnistan, et mu teekonnal on olnud liiga palju pimedust.
Asju, millega ma pole osanud toime tulla.
Jeesus, ma tunnistan, et olen patune ja kadunud ilma Sinuta.
Ma tunnistan seda armastust, mille tõttu surid mu eest Kolgata ristil
Tule mu ellu ja ole mu elu Issand juba täna.
See on mu palve,
aamen.
Me saade on tänaseks läbi, aga külastage meid me Instagramis.
Kõike head ja olge õnnistatud!
Tõlge: Anne-Ly Raukas